**Munkanapló**

Készítette: Hackerschmidt Márk

Gyakorlat helyszíne: Törökország Nevsehir

Időpontja: 2022.10.30-11.19.

10.30. Az első napon, mikor elindultunk otthonról, rendkívül izgatottak voltunk. Én még soha nem utaztam repülővel, de nagyon jó volt, egyből kettővel jöttünk. Másnap reggel 2-3 óra fele érkeztünk meg a hotelbe, ahol szinte egyből aludtunk.

10.31. Ezen a hétfőn egy feladatunk volt, az az hogy megismerjük a várost. Ennek a neve a City game volt, majd utána szabad program volt a játékos feladat keretein belül. A mi csapatunk nyerte meg a legtöbb pontszámmal. Itt nagyon sokat kellett használnunk a fordító programot, ugyanis akiket találtunk személyek nem igazán beszéltek angolul, ezért így tudtuk egymást megérteni. Az este volt az értékelő.

11.01. Kedden, azaz november 1-én már kezdődött a munka, itt még csak megismertették velünk mit kell dolgozni, és bemutatták az eszközöket, és azok használatát. Nekünk pakolni kell a szállítmányokat fel a teherautóra, és alkalmanként még mi is megyünk segíteni a kiszállításban.

11.02. A harmadik napon engem kivittek egy úrral a városba és a környező településekre kiszállítani, nagyon élveztem és rendkívül szép helyekre is eljutottam. Viszont ez egy kicsit nehezebb, mint a raktári munka, hiszen sok csomagot kell pakolni egy-egy üzletbe vagy étterembe.

11.03. Csütörtökön reggel felpakoltuk a szállítmányokat a teherautóra, és egy kedves bácsival elvittük utána. Jártam Avanosban és Mustafapasa városokban, sőt a sofőr úr még le is fotózott.

11.04. Pénteken viszont csak a raktárban segítettem csomagolni, fóliázni, és a teherautókat tele pakolni. A délután folyamán egy megbeszélés volt, amin a hét eseményeit, a munkát és a tapasztalatokat beszéltük meg. Mindenki új készséggel rendelkezik már.

11.05. Szombati nap folyamán reggel elindultunk egy túrára a Zemi völgyben, ami egy közel 6km-es séta volt. A kirándulásunk után a helyi török fürdőbe mentünk, ami rendkívül jó volt. Ezek után szabad program volt, és este megtartottuk Ádámnak a születésnapját is.

11.06. Vasárnap kora reggel, 6 órakkor indultunk a hőlégballonokat megnézni, gyönyörűek voltak. Miután ezek megvoltak, mentünk egy lovas túrára is. Délután szabad program volt.

11.07. Ezen a héten hétfőn új erővel keltünk fel, hiszen vasárnapi napon egy izgalmas lovagláson vettünk részt, ami nagyon tetszett és elég jó képek készültek rólunk. A nap folyamán reggel reggeliztük, utána a munkás busz elszállított minket a cégekhez, engem a logiszitikai vállalathoz, a Pasaogluhoz.

Kezdésnek leltároztunk, utána pedig én takarítógéppel a cég területét kívül-belül áttakarítottam, és

összeszedtem a szemetet is. Délután szabad foglalkozás volt edzeni voltam és plázában szórakoztunk.

11.08. Kedden a reggeli rutin szerint felkeltem, reggeliztem, elmentem munkába és áruk érkeztek, azokat kellett a raktárban elhelyeznünk és fóliáznunk. Délután 1 óra fele kivittek kiszállításra egy kollegával, ő nagyon kedves, és jó fej volt. Viszont csak délután 5 óra fele fejeztem be a kiszállítást, de nagyon szép helyeket láttam. Az este egy török család látott minket vendégül, egy tanár szülő páros, és a két gyermekük. Kaptunk teát, és sütit, majd az apuka és a fia haza hozott a szállásra.

11.09. Szerdán már kora reggel, a munkahelyre való érkezéskor, azaz 9 órakkor kivittek engem, véleményem szerint a legrendesebb kollegával, vele lehet szórakozni, bármiben segít, akármi van. Délután szabadnap volt.

11.10. Csütörtökön is kiszállításon voltam, sajnos 17 órára értem vissza, utána szabad program volt.

11.11. Pénteken is munka volt, itt már megint reggel vittek kiszállításra, az iskolákba vittünk műanyag tányérokat és evőeszközöket. Délután bowlingoztunk mindannyian a Nissara plázában, és megtartottuk Tuncaj szülinapját is.

11.12. Szombaton egész nap szabad program volt. Edzeni voltam, plázásztunk, vásároltunk és pihentünk.

11.13. Vasárnap túrázás volt a busszal. Rendkívül szép helyeket látogattunk meg, Ramazan volt az idegenvezetőnk. Voltunk a földalatti városba és sok látványosságnál és a panoráma kilátónál is. Délután szabadnap volt. Pihentünk és edzettünk.

11.14. A harmadik héten a hétfőt munkával kezdtük. A munkában a szokásos logisztikázás mellett a raktárépületet kellett kitakarítanom a takarító géppel. Miután ezek megvoltak, utána a beérkezett árut kellett szétszortíroznunk, és fóliáznunk is. Az árukat az elektromos béka segítségével könnyen elhelyeztük a raktárban, a munkatársak megdicsértek minket. A nap végén, a munka után délután egy előadásra mentek a többiek, sajnos én nem értem vissza, hiszen fuvarozni voltam a cégnél egy munkatárssal, és elhúzódott a kiszállítás, de elmondásuk alapján érdekes, és élvezetes volt.

11.15. Kedden reggeli rutinunk szerint felkeltünk, reggeliztünk, majd mentünk dolgozni. Ezt a napot a fogadott áruk szortírozásával, és a raktárban való elhelyezésével kezdtük. Ezek után engem rövidesen kivittek fuvarozni, szerencsére időben visszaértem a szállásra. Délután szabad program volt.

11.16. Szerdán ismét munkába mentünk. Ezen a napon viszont egész nap a raktárban dolgoztam. Vizeket pakoltam és rendeztük az árukat a raktárban, majd összeállítottuk a kiszállítandó termékeket a kiszállításhoz. A munka végén, mikor végeztünk, este egy bowling programot szerveztek nekünk, mindenki nagyon élvezte.

11.17. Csütörtök volt az utolsó munkanap, a munkatársak elbúcsúztak tőlünk, süteményt kaptunk és egy ajándékkal teli szatyrot. Viszont reggel még ugyanúgy összeállítottuk a szállítmányokat, és ebéd után történt az elköszönés. Rendkívül élveztem a munkát, és a munkatársak is rendkívül rendesek voltak velünk.

11.18. Pénteken egész nap szabad volt számunkra, itt összeszedtük a dolgainkat, mentünk ajándékokat vásárolni, és pihentünk. Az este folyamán részt vettünk egy ,,Turkish Night Show”-on ami nagyon szép volt, még táncoltunk is.

11.19. Szombati nap korán keltünk, mentünk a reptérre, és jöttünk haza.

Köszönöm szépen ezt a 3 hetet mindenkinek, aki lehetővé tette azt, hogy eljussunk ide, és a kisérő tanárainknak is.

Hackerschmidt Márk: logisztikus